**Р Е Ш Е Н И Е № ПВ-13-П/2016 г.**

**1**. Процедурата по реда на глава шеста от *Закона за опазване на околната среда* за инвестиционно предложение /ИП/: **Изграждане на кариера за добив на строителни материали в концесионна площ „Щъркелите“(**с площ 249,985 дка), в землищата на с. Костиево, община Марица и с. Цалапица, община Родопи е започнала с внасяне в Регионалната инспекция по околната среда и водите – Пловдив на уведомление за инвестиционно предложение с вх. № ОВОС-504/05.03.2013г.) от Възложителя: „К И Инженеринг” ЕООД,

**2.** На основание чл.5, ал.1 от Наредбата за условията и реда за извършване на оценка на въздействието върху околната среда (Наредба за ОВОС, ПМС №59/2003г.), с писмо изх. № ОВОС-504/02.04.2013г., Възложителят е информиран за следното:

**2.1. По отношение на изискванията на глава шеста от Закона за опазване на околната среда /ЗООС/**

 Предвиденото инвестиционно предложение е включено в Приложение № 2 от Закона за опазване на околната среда /ЗООС/ и е предмет на преценяване на необходимостта от оценка на въздействието върху околната среда /ОВОС/. Дадени са указания на Възложителя за предприемане на необходимите действия, а именно:

* Да представи информация по Приложение № 2 към чл.6 от Наредбата за ОВОС в един екземпляр на хартиен и два екземпляра на цифров носител, както и уведомления до Кметовете на засегнатите Общините и Кметства и засегнатото население.
* Да изпълни изискванията на чл.6, ал.1 и ал.9 от Наредбата за ОВОС за осигуряване обществен достъп до информацията по Приложение № 2.
* Да заплати такса /500 лв./, съгласно чл.1, ал.5, т.1 от Тарифа за таксите, събирани в системата на МОСВ /ДВ бр.94 от 2012г./.

 **2.2. По отношение на изискванията на чл.31 от Закона за биологично разнообразие**:

Инвестиционното предложение подлежи на процедура по оценка на съвместимост, съгласно разпоредбите на чл.2, ал.1, т.1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС). От Възложителя е поискано да представи информация на хартиен и цифров носител, съобразена с изискванията на чл.10 от горната Наредба относно най-близките защитени зони „Река Марица” с код BG 0000578 и „Марица Пловдив” с код BG 0002087.

 **2.3.** Възложителят е уведомен с указателното писмо изх. № ОВОС-504/02.04.2013г., че процедурата по ОВОС ще бъде прекратена, ако в рамките на 12 месеца не изпълни гореописаните указания.

**3.** Тъй като Възложителят не е изпълнил указанията в писмотопо т.2, с напомнително писмоизх. № ОВОС-504/05.11.2015, отново му е обърнато внимание за необходимостта от представяне на документацията по т. 2.1. и т. 2.2. с цел провеждане на процедурата по преценка необходимостта от ОВОС.

Писмото е изпратено на Възложителя с обратна разписка, от която е видно, че същото е получено на 09.11.2015г. Към днешна дата Възложителят не е представил изисканата информация и не е уведомил РИОСВ-Пловдив за необходимост от допълнително време за предоставянето й.

Въз основа на изложеното фактическо обстоятелство, на основание чл.2а, ал.5,т.1 от Наредбата за ОВОС и чл.56, ал.2, във връзка с чл.30, ал.2 от Административнопроцесуалния кодекс /АПК/

**Р Е Ш И Х :**

**Прекратявам процедурата** по оценка на въздействието върху околната среда, в това число и по оценка на съвместимостза инвестиционно предложение: **Изграждане на кариера за добив на строителни материали в концесионна площ „Щъркелите“** (с площ 249,985 дка), в землищата на с. Костиево, община Марица и с. Цалапица, община Родопи

**С прекратяване на производството по определяне на приложимата процедура по реда на глава шеста от *Закона за опазване на околната среда* на инвестиционното предложение, не се изключва възможността на Възложителя да подаде ново уведомление по реда на Наредбата за ОВОС.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 19.04.2016г.**

*Директор на РИОСВ – Пловдив*